title: Provedbena uredba Komisije (EU) br. 484/2014 оd 12. svibnja 2014. o utvrđivanju provedbenih tehničkih standarda s obzirom na hipotetski kapital središnje druge ugovorne strane u skladu s Uredbom (EU) br. 648/2012 Europskog parlamenta i Vijeća  Tekst značajan za EGP

text:
               13.5.2014

               HR

               Službeni list Europske unije

               L 138/57

         PROVEDBENA UREDBA KOMISIJE (EU) br. 484/2014
   оd 12. svibnja 2014.
   o utvrđivanju provedbenih tehničkih standarda s obzirom na hipotetski kapital središnje druge ugovorne strane u skladu s Uredbom (EU) br. 648/2012 Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 648/2012 Europskog parlamenta i Vijeća od 4. srpnja 2012. o OTC izvedenicama, središnjoj drugoj ugovornoj strani i trgovinskom repozitoriju (1), a posebno njezin članak 50.a stavak 4. treći podstavak i članak 50.c stavak 3. treći podstavak,
   budući da:

               (1)

               U skladu s Uredbom (EU) br. 575/2013 Europskog parlamenta i Vijeća (2) institucije s poslovnim nastanom u Uniji trenutačno o usklađenosti s kapitalnim zahtjevima izvješćuju jedanput u tri mjeseca. Da bi se umanjile neusklađenosti između referentnih datuma utvrđenih za institucije i datuma utvrđenih za središnju drugu ugovornu stranu u vezi s izračunom podataka o hipotetskom kapitalu i izvješćivanjem o njemu, središnja bi druga ugovorna strana barem trebala obuhvatiti referentne datume koji su već utvrđeni za institucije. Međutim većom učestalošću izvješćivanja podataka o hipotetskom kapitalu u obzir se uzima činjenica da klirinški članovi u trećim zemljama mogu imati drukčije referentne datume. Osim toga bitno mogu varirati i kapitalni zahtjevi, pa bi klirinški članovi i njihova nadležna tijela možda željeli pratiti izloženosti češće nego jedanput tromjesečno kako bi pregled nad tim zahtjevima uvijek bio aktualan.

               (2)

               U normalnim okolnostima razmak između izvještajnog datuma za središnju drugu ugovornu stranu i datuma izračuna ne bi trebao biti veći od tjedan dana. U jednom tjednu središnja druga ugovorna strana ima dovoljno vremena da provede sve unutarnje kontrole i potreban postupak odobravanja prije nego što dostavi tražene podatke. Ako središnja druga ugovorna strana uspostavi potpuno automatiziran sustav, izvještajni datum može biti blizak datumu izračuna. Međutim središnje druge ugovorne strane trenutačno možda ne mogu obaviti cijeli postupak u tom roku i stoga trebaju uspostaviti unutarnje procese i izgraditi infrastrukturu koji su za to potrebni. U tom kontekstu treba uvesti prijelaznu odredbu kako bi se središnjim drugim ugovornim stranama omogućilo dostatno vrijeme da uspostave unutarnje procese i izgrade infrastrukturu te istodobno započnu svojim klirinškim članovima dostavljati podatke o hipotetskom kapitalu.

               (3)

               U skladu s Uredbom (EU) br. 648/2012 gubitke nastale nakon neispunjivanja obveza klirinškog člana ponajprije bi se pokrivalo inicijalnom maržom i doprinosom iz jamstvenog fonda člana koji tu obvezu ne ispunjuje. Ako to ne bude dostatno, gubitci se pokrivaju financijskim sredstvima koje su središnje druge ugovorne strane prethodno uplatile u fondove utemeljene na načelu redoslijeda isplate ili financijskim sredstvima iz jamstvenih fondova članova koji nemaju status neispunjivanja obveza. Tijekom tog razdoblja učestalost izvješćivanja treba povećati kako bi drugi klirinški članovi koji nemaju status neispunjivanja obveza i nadležna tijela uvijek raspolagali aktualnim podatcima o hipotetskom kapitalu potrebnima za izračun kapitalnih zahtjeva klirinških članova. Središnje druge ugovorne strane trebaju imati tehničke mogućnosti i unutarnje postupke za izračun i dostavu podataka o hipotetskom kapitalu u stresnim uvjetima.

               (4)

               U skladu s Uredbom (EU) br. 648/2012 središnja druga ugovorna strana treba u roku od mjesec dana nadomjestiti vlastita financijska sredstva koja su prethodno uplaćena u fond utemeljen na načelu redoslijeda isplate. Zbog toga učestalost izračuna i izvješćivanja u tim situacijama treba biti veća nego što je uobičajeno. Dnevno izvješćivanje o podatcima o hipotetskom kapitalu moglo bi biti manje svrhovito jer bi utvrđivanje ukupnog razmjera gubitaka nakon neispunjivanja obveza klirinškog člana moglo potrajati duže vremena. S obzirom na to da se mogu suočiti s različitim scenarijima, nadležna bi tijela trebala moći zahtijevati veću učestalost u stresnom razdoblju, na temelju procjene stanja pri kojoj u obzir treba uzeti razinu stvarnog i predviđenog trošenja prethodno uplaćenih financijskih sredstava (preduplata) koja su dostupna središnjoj drugoj ugovornoj strani (odnosi se i na sredstva koja su doprinos te središnje druge ugovorne strane i na sredstva koja su doprinos klirinških članova). Veća učestalost treba se primjenjivati sve dok se sredstva ne vrate na razinu koja se zahtijeva na temelju mjerodavnih propisa.

               (5)

               Velika učestalost izvješćivanja u stresnim razdobljima može biti vrlo zahtjevna s obzirom na novouvedene zahtjeve za izvješćivanje. To u pogledu tehničke provedbe može biti izazov barem za neke središnje druge ugovorne strane. Kako bi se to ublažilo, primjereno je predvidjeti kasniji datum početka primjene zahtjeva za veću učestalost izvješćivanja. Time bi se središnjim drugim ugovornim stranama omogućilo da poboljšaju svoje unutarnje postupke i ažuriraju sustave.

               (6)

               Odredbe ove Uredbe blisko su međusobno povezane jer se u njima obrađuje izračun hipotetskog kapitala središnjih drugih ugovornih strana i izvješćivanje o njemu. Kako bi se osigurala dosljednost među tim odredbama, koje bi trebale stupiti na snagu u isto vrijeme, te kako bi se osobama koje podliježu tim obvezama omogućila široka preglednost i jednostavan pristup tim odredbama, poželjno je jednom uredbom obuhvatiti sve mjerodavne provedbene tehničke standarde predviđene Uredbom (EU) br. 648/2012.

               (7)

               Ova se Uredba temelji na nacrtu provedbenih tehničkih standarda koji je Europskoj komisiji dostavilo Europsko nadzorno tijelo za bankarstvo.

               (8)

               Europsko nadzorno tijelo za bankarstvo provelo je otvoreno javno savjetovanje o nacrtu provedbenih tehničkih standarda na kojem se temelji ova Uredba, analiziralo je moguće povezane troškove i koristi te zatražilo mišljenje Interesne skupine za bankarstvo osnovane u skladu s člankom 37. Uredbe (EU) br. 1093/2010 Europskog parlamenta i Vijeća (3),

         DONIJELA JE OVU UREDBU:
   Članak 1.
   Učestalost i datumi izračuna potrebni u skladu s člankom 50.a stavkom 3. Uredbe (EU) br. 648/2012
   1.   Učestalost izračuna utvrđenog člankom 50.a stavkom 3. Uredbe (EU) br. 648/2012 jest mjesečna, osim ako se iskoristi diskrecijsko pravo predviđeno člankom 3. stavkom 1. ove Uredbe, pa učestalost bude tjedna ili dnevna.
   2.   Ako je učestalost izračuna iz stavka 1. mjesečna, središnja druga ugovorna strana primjenjuje obje sljedeće točke:

               (a)

               referentni datumi za taj izračun jesu sljedeći:
               31. siječnja, 28. veljače (ili 29. veljače u prestupnoj godini), 31. ožujka, 30. travnja, 31. svibnja, 30. lipnja, 31. srpnja, 31. kolovoza, 30. rujna, 31. listopada, 30. studenoga, 31. prosinca;

               (b)

               dani na koje središnja druga ugovorna strana obavlja izračun („dan izračuna”) jesu sljedeći:
               1. veljače, 1. ožujka, 1. travnja, 1. svibnja, 1. lipnja, 1. srpnja, 1. kolovoza, 1. rujna, 1. listopada, 1. studenoga, 1. prosinca, 1. siječnja.

         3.   Ako je učestalost iz stavka 1. tjedna ili dnevna, dan prvog izračuna dan je nakon dana kad nadležno tijelo podnese zahtjev. Prvi referentni datum jest datum zahtjeva nadležnog tijela. Referentni datum za sljedeće izračune jest dan prije dana izračuna. U slučaju tjednog izračuna vremenski razmak između pojedinačnih dana izračuna iznosi 5 radnih dana.
   4.   Ako je dan izračuna državni praznik, subota ili nedjelja, izračun se obavlja sljedećeg radnog dana.
   Članak 2.
   Učestalost, datumi i jedinstveni format izvješćivanja potrebni u skladu s člankom 50.c stavkom 2. i člankom 89. stavkom 5.a Uredbe (EU) br. 648/2012
   1.   Učestalost izvješćivanja potrebna u skladu s člankom 50.c stavkom 2. Uredbe (EU) br. 648/2012 i, u slučaju njegove primjene, s člankom 89. stavkom 5.a trećim podstavkom Uredbe (EU) br. 648/2012 jest mjesečna, osim ako se iskoristi diskrecijsko pravo predviđeno člankom 3. stavkom 1. ove Uredbe, pa učestalost bude tjedna ili dnevna.
   2.   Ako je učestalost izvješćivanja u skladu sa stavkom 1. mjesečna, izvještajni je datum unutar pet radnih dana od dana izračuna utvrđenog člankom 1. ili ranije ako je to moguće.
   3.   Ako je učestalost izvješćivanja iz stavka 1. dnevna ili tjedna, izvještajni datum jest dan nakon dana izračuna.
   4.   Ako je izvještajni datum državni praznik, subota ili nedjelja, izvještajni je dan sljedeći radni dan.
   5.   Središnje druge ugovorne strane dostavljaju podatke iz stavka 1. pomoću obrasca utvrđenog u Prilogu I. (Podatci o hipotetskom kapitalu) i ispunjenog u skladu s uputama u Prilogu II. (Upute za dostavu podataka o hipotetskom kapitalu).
   Članak 3.
   Uvjeti za veću učestalost izračuna i izvješćivanja u skladu s člankom 50.a stavkom 3. i člankom 50.c stavkom 2. Uredbe (EU) br. 648/2012
   1.   Nadležna tijela institucije koja djeluje kao klirinški član mogu zahtijevati od svake središnje druge ugovorne strane u kojoj ta institucija djeluje kao klirinški član da izračun iz članka 1. stavka 1. i izvješćivanje iz članka 2. stavka 1. obavlja dnevno ili tjedno u jednoj od sljedećih situacija:

               (a)

               ako je središnja druga ugovorna strana obvezna, nakon neispunjivanja obveza klirinškog člana, iskoristiti bilo koji dio prethodno uplaćenih financijskih sredstava koji je pridonijela u fond utemeljen na načelu redoslijeda isplate u skladu s člankom 43. Uredbe (EU) br. 648/2012;

               (b)

               ako je središnja druga ugovorna strana obvezna, nakon neispunjivanja obveza klirinškog člana, iskoristiti doprinose u jamstveni fond klirinškog člana koji nema status neispunjivanja obveza u skladu s člankom 42. Uredbe (EU) br. 648/2012.

         2.   Nadležna tijela temelje svoj odabir između dnevne i tjedne učestalosti, kako je predviđeno stavkom 1., na stupnju stvarne ili predviđene iskorištenosti prethodno uplaćenih financijskih sredstava.
   3.   Ako nadležna tijela zahtijevaju od središnje druge ugovorne strane veću učestalost izračuna i izvješćivanja u skladu sa stavkom 1. točkom (a), veća učestalost primjenjuje se sve dok se prethodno uplaćena financijska sredstva koja je središnja druga ugovorna strana pridonijela u fond utemeljen na načelu redoslijeda isplate ne vrate na razinu utvrđenu člankom 35. Delegirane uredbe Komisije (EU) br. 153/2013 (4).
   4.   Ako nadležna tijela zahtijevaju od središnje druge ugovorne strane veću učestalost izračuna i izvješćivanja u skladu sa stavkom 1. točkom (b), veća učestalost primjenjuje se sve dok se doprinosi u jamstveni fond članova središnje druge ugovorne strane koji nemaju status neispunjivanja obveza ne vrate na razinu utvrđenu člankom 42. Delegirane uredbe Komisije (EU) br. 648/2012.
   Članak 4.
   Prijelazne odredbe
   Odstupajući od odredaba članka 2. stavka 2., u razdoblju od datuma primjene ove Uredbe do 31. prosinca 2014., središnje druge ugovorne strane dostavljaju podatke iz tog stavka najkasnije petnaest radnih dana nakon referentnog datuma, ili ranije ako je to moguće.
   Članak 5.
   Stupanje na snagu i datum primjene
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 2. lipnja 2014., osim članka 1. stavka 3., članka 2. stavka 3. i članka 3., koji se primjenjuju od 1. siječnja 2015.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. svibnja 2014.

            Za Komisiju

            Predsjednik

         José Manuel BARROSO

      (1)  SL L 201, 27.7.2012., str. 1.

      (2)  Uredba (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (SL L 176, 27.6.2013., str. 1.).

      (3)  Uredba (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo) kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (SL L 331, 15.12.2010., str. 12.).

      (4)  Delegirana uredba Komisije (EU) br. 153/2013 od 19. prosinca 2012. o dopuni Uredbe (EU) br. 648/2012 Europskog parlamenta i Vijeća u vezi s regulatornim tehničkim standardima o zahtjevima za središnje druge ugovorne strane (SL L 52, 23.2.2013., str. 41.).

      PRILOG I.
      Podatci o hipotetskom kapitalu

                  ID

                  Stavka

                  Pravna osnova

                  Iznos

                  10

                  Središnja druga ugovorna strana

                  —

                  20

                  Oznaka jamstvenog fonda

                  Članak 50.c stavak 1. Uredbe (EU) br. 648/2012

                  30

                  Datum izračuna

                  Članak 1. stavak 2. Provedbene uredbe Komisije (EU) br. 484/2014

                  40

                  Hipotetski kapital (KCCP)

                  Članak 50.c stavak 1. točka (a) Uredbe (EU) br. 648/2012

                  50

                  Iznos preduplata (DFCM)

                  Članak 50.c stavak 1. točka (b) Uredbe (EU) br. 648/2012

                  60

                  Iznos preduplata koji se mora upotrijebiti prije iskorištavanja doprinosa u jamstveni fond preostalih klirinških članova (DFCCP)

                  Članak 50.c stavak 1. točka (c) Uredbe (EU) br. 648/2012

                  70

                  Ukupni broj klirinških članova (N)

                  Članak 50.c stavak 1. točka (d) Uredbe (EU) br. 648/2012

                  80

                  Faktor koncentracije (β)

                  Članak 50.c stavak 1. točka (e) Uredbe (EU) br. 648/2012

                  90

                  Ukupni iznos inicijalne marže

                  Članak 89. stavak 5.a treći podstavak Uredbe (EU) br. 648/2012

      PRILOG II.
      UPUTE ZA IZVJEŠĆIVANJE O PODATCIMA O HIPOTETSKOM KAPITALU
      1.   Ovaj Prilog sadržava dodatne upute u vezi s tablicom iz Priloga I.
      OPĆE UPUTE
      2.   Učestalost
      2.1.   Izvješća se dostavljaju učestalošću utvrđenom člankom 1. ove Uredbe.
      3.   Datumi dostave
      3.1.   Datumi dostave utvrđeni su člankom 2.
      UPUTE ZA OBRASCE
      4.   Pravilo o predznaku
      4.1.   Svi iznosi iskazuju se kao pozitivne vrijednosti.
      4.2.   Pri ispunjivanju obrasca u obzir se uzimaju sljedeći formati i pravne osnove:

                  ID obrasca

                  Upute

                  10

                     Ime središnje druge ugovorne strane

                  Format

                  Tekst, neograničen broj znakova

                  20

                     Oznaka jamstvenog fonda

                  Pravna osnova

                  Članak 50.c stavak 1. Uredbe (EU) br. 648/2012

                  Uputa

                  U skladu s člankom 50.c stavkom 1., kad središnja druga ugovorna strana ima više jamstvenih fondova, informacije iz prvog podstavka tog članka iskazuje za svaki jamstveni fond zasebno.

                  Format

                  Tekst, neograničen broj znakova

                  Izračun

                  Nema

                  30

                     Datum izračuna

                  Pravna osnova

                  Članak 1. stavak 2. ove Uredbe

                  Napomena

                  Datum izračuna u skladu s člankom 1. stavkom 2. ove Uredbe ovisno o zahtjevu učestalosti.

                  Format

                  GGGG-MM-DD
                  godina četveroznamenkasto, spojnica, mjesec dvoznamenkasto, spojnica, dan dvoznamenkasto

                  Izračun

                  Nema

                  40

                     Hipotetski kapital (KCCP)

                  Pravna osnova

                  Članak 50.c stavak 1. točka (a) Uredbe (EU) br. 648/2012

                  Upute

                  Izvještajna valuta utvrđuje se s pomoću oznake valute ISO 4217 nakon koje slijede razmak i iznos. Vrijednosti se mogu zaokružiti uz pogrešku manju od 1 %.

                  Format

                  ISO oznaka iznos

                  Izračun

                  Hipotetski kapital izračunava se u skladu s člankom 50.a stavkom 2. Uredbe (EU) br. 648/2012.

                  50

                     Iznos preduplata (DFCM)

                  Pravna osnova

                  Članak 50.c stavak 1. točka (b) Uredbe (EU) br. 648/2012

                  Izračun

                  Preduplate se izračunavaju kao zbroj preduplata klirinških članova u skladu s člankom 308. stavkom 2. Uredbe (EU) br. 575/2013.

                  Upute

                  Izvještajna valuta utvrđuje se s pomoću oznake valute ISO 4217 nakon koje slijede razmak i iznos. Vrijednosti se mogu zaokružiti uz pogrešku manju od 1 %.

                  Format

                  ISO oznaka iznos

                  60

                     Iznos preduplata koji se mora upotrijebiti prije iskorištavanja doprinosa u jamstvenom fondu preostalih klirinških članova (DFCCP)

                  Pravna osnova

                  Članak 50.c stavak 1. točka (c) Uredbe (EU) br. 648/2012

                  Izračun

                  Zbroj preduplata svih klirinških članova središnje druge ugovorne strane izračunava se u skladu s člankom 308. stavkom 3. točkom (c) Uredbe (EU) br. 575/2013.

                  Upute

                  Izvještajna valuta utvrđuje se s pomoću oznake valute ISO 4217 nakon koje slijede razmak i iznos. Vrijednosti se mogu zaokružiti uz pogrešku manju od 1 %.

                  Format

                  ISO oznaka iznos

                  70

                     Ukupni broj klirinških članova (N)

                  Pravna osnova

                  Članak 50.c stavak 1. točka (d) Uredbe (EU) br. 648/2012

                  Izračun

                  Broj klirinških članova središnje druge ugovorne strane.

                  Format

                  Cijeli broj

                  80

                     Faktor koncentracije (β)

                  Pravna osnova

                  Članak 50.c stavak 1. točka (e) Uredbe (EU) br. 648/2012

                  Izračun

                  Faktor koncentracije izračunava se u skladu s člankom 50.d točkom (c) Uredbe (EU) br. 648/2012.

                  Upute

                  Izvještajna valuta utvrđuje se s pomoću oznake valute ISO 4217 nakon koje slijede razmak i iznos. Vrijednosti se mogu zaokružiti uz pogrešku manju od 1 %.

                  Format

                  ISO oznaka iznos

                  90

                     Ukupni iznos inicijalne marže

                  Pravna osnova

                  Članak 89. stavak 5.a treći podstavak Uredbe (EU) br. 648/2012

                  Izračun

                  Ukupna inicijalna marža koju središnja druga ugovorna strana zaprimi od svojih klirinških članova izračunava se u skladu s člancima 24. do 27. Delegirane uredbe (EU) br. 153/2013.

                  Upute

                  Ovaj se podatak dostavlja samo po potrebi. Izvještajna valuta utvrđuje se s pomoću oznake valute ISO 4217 nakon koje slijede razmak i iznos. Vrijednosti se mogu zaokružiti uz pogrešku manju od 1 %.

                  Format

                  ISO oznaka iznos


title: Provedbena uredba Komisije (EU) 2016/966 оd 16. lipnja 2016. o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 1. do 7. lipnja 2016. i o određivanju količina koje je potrebno dodati količini utvrđenoj za podrazdoblje od 1. listopada do 31. prosinca 2016. u okviru carinskih kvota koje su Uredbom (EZ) br. 1385/2007 otvorene u sektoru mesa peradi

text:
               17.6.2016

               HR

               Službeni list Europske unije

               L 160/84

         PROVEDBENA UREDBA KOMISIJE (EU) 2016/966
   оd 16. lipnja 2016.
   o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 1. do 7. lipnja 2016. i o određivanju količina koje je potrebno dodati količini utvrđenoj za podrazdoblje od 1. listopada do 31. prosinca 2016. u okviru carinskih kvota koje su Uredbom (EZ) br. 1385/2007 otvorene u sektoru mesa peradi
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188.,
   budući da:

               (1)

               Uredbom Komisije (EZ) br. 1385/2007 (2) otvorene su godišnje carinske kvote za uvoz proizvoda iz sektora mesa peradi.

               (2)

               Količine obuhvaćene zahtjevima za uvozne dozvole podnesenima od 1. do 7. lipnja 2016. za podrazdoblje od 1. srpnja do 30. rujna 2016. za neke kvote premašuju raspoložive količine. Stoga je potrebno odrediti u kojoj se mjeri uvozne dozvole mogu izdavati tako da se odredi koeficijent dodjele koji će se primjenjivati na količine za koje je podnesen zahtjev, izračunan u skladu s člankom 7. stavkom 2. Uredbe Komisije (EZ) br. 1301/2006 (3).

               (3)

               Količine obuhvaćene zahtjevima za uvozne dozvole podnesenima od 1. do 7. lipnja 2016. za podrazdoblje od 1. srpnja do 30. rujna 2016. za neke su kvote manje od raspoloživih količina. Stoga je potrebno odrediti količine za koje nisu podneseni zahtjevi i dodati ih količini utvrđenoj za sljedeće podrazdoblje kvote.

               (4)

               Kako bi se osigurala učinkovitost mjere, ova bi Uredba trebala stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   1.   Količine obuhvaćene zahtjevima za uvozne dozvole podnesenima u skladu s Uredbom (EZ) br. 1385/2007 za podrazdoblje od 1. srpnja do 30. rujna 2016. množe se s koeficijentom dodjele iz Priloga ovoj Uredbi.
   2.   Količine za koje nisu podneseni zahtjevi za uvozne dozvole u skladu s Uredbom (EZ) br. 1385/2007, koje je potrebno dodati podrazdoblju od 1. listopada do 31. prosinca 2016., navedene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. lipnja 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  Uredba Komisije (EZ) br. 1385/2007 od 26. studenoga 2007. o utvrđivanju detaljnih pravila za primjenu Uredbe Vijeća (EZ) br. 774/94 o otvaranju i upravljanju određenim carinskim kvotama Zajednice za meso peradi (SL L 309, 27.11.2007., str. 47.).

      (3)  Uredba Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (SL L 238, 1.9.2006., str. 13.).

      PRILOG

                  Redni br.

                  Koeficijent dodjele – zahtjevi podneseni za podrazdoblje od 1. srpnja do 30. rujna 2016.
                  (u %)

                  Količine za koje nije podnesen zahtjev koje treba dodati količini raspoloživoj za podrazdoblje od 1. listopada do 31. prosinca 2016.
                  (u kg)

                  09.4410

                  0,157481

                  —

                  09.4411

                  0,15911

                  —

                  09.4412

                  0,163721

                  —

                  09.4420

                  0,164366

                  —

                  09.4421

                  —

                  420 000

                  09.4422

                  0,164366

                  —


title: Provedbena uredba Komisije (EU) br. 637/2013 оd 1. srpnja 2013. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               2.7.2013

               HR

               Službeni list Europske unije

               L 183/6

         PROVEDBENA UREDBA KOMISIJE (EU) br. 637/2013
   оd 1. srpnja 2013.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. srpnja 2013.

            Za Komisiju, u ime predsjednika,
         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007, str. 1.

      (2)  SL L 157, 15.6.2011, str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  AL

                  55,3

                  MK

                  46,1

                  ZZ

                  50,7

                  0707 00 05

                  MK

                  25,2

                  TR

                  111,1

                  ZZ

                  68,2

                  0709 93 10

                  TR

                  131,1

                  ZZ

                  131,1

                  0805 50 10

                  AR

                  90,9

                  TR

                  99,2

                  ZA

                  115,3

                  ZZ

                  101,8

                  0808 10 80

                  AR

                  154,3

                  BR

                  107,1

                  CL

                  124,6

                  CN

                  77,0

                  NZ

                  140,7

                  TR

                  99,8

                  US

                  160,0

                  ZA

                  125,0

                  ZZ

                  123,6

                  0809 10 00

                  IL

                  275,4

                  TR

                  208,6

                  ZZ

                  242,0

                  0809 29 00

                  TR

                  303,1

                  US

                  605,0

                  ZZ

                  454,1

                  0809 30

                  TR

                  237,9

                  ZZ

                  237,9

                  0809 40 05

                  CL

                  216,9

                  IL

                  308,9

                  ZA

                  377,9

                  ZZ

                  301,2

         (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom „ZZ” označava se „drugo podrijetlo”.


title: Provedbena uredba Vijeća (EU) 2016/353 od 10. ožujka 2016. o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine

text:
               12.3.2016

               HR

               Službeni list Europske unije

               L 67/1

         PROVEDBENA UREDBA VIJEĆA (EU) 2016/353
   od 10. ožujka 2016.
   o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 269/2014 od 17. ožujka 2014. o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine (1), a posebno njezin članak 14. stavke 1. i 3.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 17. ožujka 2014. donijelo Uredbu (EU) br. 269/2014.

               (2)

               Vijeće je preispitalo pojedinačna uvrštenja na popis. Prilog bi trebalo izmijeniti, a unose za tri osobe koje su preminule trebalo bi izbrisati.

               (3)

               Prilog I. Uredbi (EU) br. 269/2014 trebalo bi stoga na odgovarajući način izmijeniti,

         DONIJELO JE OVU UREDBU:
   Članak 1.
   Prilog I. Uredbi (EU) br. 269/2014 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. ožujka 2016.

            Za Vijeće

            Predsjednik

         K.H.D.M. DIJKHOFF

      (1)  SL L 78, 17.3.2014., str. 6.

      PRILOG

                  I.

                  Sljedeće osobe brišu se s popisa navedenog u Prilogu I. Uredbi (EU) br. 269/2014:
                  OSOBE

                              7.

                              Yuriy Gennadyevich ZHEREBTSOV

                              41.

                              Igor Dmitrievich SERGUN

                              133.

                              Pavel DREMOV

                  II.

                  Unosi za sljedeće osobe i subjekte navedeni u Prilogu I. Uredbi (EU) br. 269/2014 zamjenjuju se sljedećim unosima:
                  POPIS OSOBA

                              Ime

                              Identifikacijski podaci

                              Obrazloženje

                              Datum uvrštenja

                              1.

                              Sergey Valeryevich AKSYONOV,
                              Sergei Valerievich AKSENOV (Сергей Валерьевич AKCëHOB),
                              Serhiy Valeriyovych AKSYONOV (Сергiй Валерiйович Аксьонов)

                              Datum rođenja: 26.11.1972.
                              Mjesto rođenja: Beltsy (Bălți), sada Republika Moldova

                              Aksyonov je 27. veljače 2014. izabran za „predsjednika vlade Krima” u krimskoj Verkhovnoj Radi u prisutnosti proruskih naoružanih osoba. Privremeni predsjednik Ukrajine Oleksandr Turchynov proglasio je 1. ožujka 2014. njegov „izbor” protuustavnim. Aktivno je lobirao za „referendum”16. ožujka 2014. i bio je jedan od supotpisnika „ugovora o pristupanju Krima Ruskoj Federaciji”18. ožujka 2014. Predsjednik Putin imenovao ga je privremenim „predsjednikom” takozvane „Republike Krima”9. travnja 2014. Službeno je „izabran” za „predsjednika” takozvane „Republike Krima”9. listopada 2014. Aksyonov je zatim odlukom proglasio spajanje dužnosti „predsjednika” i „predsjednika vlade”.
                              Član ruskog Državnog vijeća.

                              17.3.2014.

                              2.

                              Vladimir Andreevich KONSTANTINOV (Владимир Андреевич Константинов)

                              Datum rođenja: 19.11.1956.
                              Mjesto rođenja: Vladimirovka (također poznato kao Vladimirovca), okrug Slobozia, Moldovski SSR (sada Republika Moldova) ili Bogomol, Moldovski SSR

                              U funkciji predsjednika Vrhovnog vijeća Autonomne Republike Krima, Konstantinov je imao važnu ulogu u odlukama koje donosi Verkhovna Rada u vezi s „referendumom” protiv teritorijalne cjelovitosti Ukrajine i pozvao je glasače da glasuju za neovisnost Krima. Bio je jedan od supotpisnika „ugovora o pristupanju Krima Ruskoj Federaciji”18. ožujka 2014.
                              Od 17. ožujka 2014.„predsjednik”„Državnog vijeća” takozvane „Republike Krima”.

                              17.3.2014.

                              3.

                              Rustam Ilmirovich TEMIRGALIEV (Рустам Ильмирович Темиргалиев)

                              Datum rođenja: 15.8.1976.
                              Mjesto rođenja: Ulan-Ude, ASSR Buryat (Ruski SFSR)

                              Kao bivši zamjenik ministra Krima Temirgaliev je imao važnu ulogu u odlukama koje donosi Verkhovna Rada u vezi s „referendumom” protiv teritorijalne cjelovitosti Ukrajine. Aktivno je lobirao za integraciju Krima u Rusku Federaciju.
                              Dao je ostavku na položaj „prvog potpredsjednika vlade” takozvane „Republike Krima”11. lipnja 2014.

                              17.3.2014.

                              5.

                              Aleksei Mikhailovich CHALIY (Алексей Михайлович Чалый)

                              Datum rođenja: 13.6.1961.
                              Mjesto rođenja: Moskva ili Sevastopolj

                              Chaliy je 23. veljače 2014. postao „narodni gradonačelnik Sevastopolja” javnim odobravanjem te je prihvatio taj „izbor”. Aktivno je provodio kampanju kako bi Sevastopolj postao odvojen entitet u Ruskoj Federaciji nakon referenduma 16. ožujka 2014. Bio je jedan od supotpisnika „ugovora o pristupanju Krima Ruskoj Federaciji”18. ožujka 2014. Bio je vršitelj dužnosti „guvernera” Sevastopolja od 1. do 14. travnja 2014. te je bivši „izabrani” predsjednik Zakonodavne skupštine grada Sevastopolja.

                              17.3.2014.

                              6.

                              Pyotr Anatoliyovych Zima (Пётр Анатольевич Зима)

                              Datum rođenja: 29.3.1965.

                              „Predsjednik vlade” Aksyonov je 3. ožujka 2014. Zimu imenovao novim načelnikom Sigurnosne službe Krima (SBU), a Zima je prihvatio to imenovanje. On je dobio važne podatke, uključujući pristup bazi podataka Ruske tajne službe (SBU). To je uključivalo podatke o euro-majdanskim aktivistima i braniteljima ljudskih prava na Krimu. Imao je važnu ulogu u sprečavanju ukrajinskih vlasti da kontroliraju teritorij Krima. Dana 11. ožujka 2014. bivši službenici krimskog SBU-a proglasili su osnivanje neovisne sigurnosne službe Krima.

                              17.3.2014.

                              8.

                              Sergey Pavlovych TSEKOV (Сергей Павлович Цеков)

                              Datum rođenja: 29.9.1953. ili 23.9.1953. ili 28.9.1953.
                              Mjesto rođenja: Simferopol

                              Kao potpredsjednik Verkhovne Rade Krima Tsekov je zajedno sa Sergeyjem Aksyonovim pokrenuo nezakonito raspuštanje vlade Autonomne Republike Krima (ARC). U taj je pothvat uvukao Vladimira Konstantinova, prijeteći mu razrješenjem. Javno je priznao da su članovi parlamenta na Krimu pokrenuli pozivanje ruskih vojnika na preuzimanje Verkhovne Rade Krima. On je bio jedan od prvih krimskih vođa koji je javno zatražio pripajanje Krima Rusiji.
                              Član Vijeća federacije Ruske Federacije iz takozvane „Republike Krima”.

                              17.3.2014.

                              9.

                              Ozerov, Viktor Alekseevich (Виктор Алексеевич Озеров)

                              Datum rođenja: 5.1.1958.
                              Mjesto rođenja: Abakan, Khakassia

                              Predsjednik Odbora za sigurnost i obranu Vijeća federacije Ruske Federacije.
                              Ozerov je 1. ožujka 2014., u ime Odbora za sigurnost i obranu Vijeća Federacije, javno podržao u Vijeću Federacije razmještanje ruskih snaga u Ukrajini.

                              17.3.2014.

                              11.

                              Klishas, Andrei Aleksandrovich (Андрей Александрович Клишас)

                              Datum rođenja: 9.11.1972.
                              Mjesto rođenja: Sverdlovsk

                              Predsjednik Odbora ustavnog prava Vijeća federacije Ruske Federacije.
                              Klishas je 1. ožujka 2014. u Vijeću Federacije javno podržao razmještanje ruskih snaga u Ukrajini. U javnim izjavama Klishas je nastojao opravdati rusku vojnu intervenciju u Ukrajini tvrdeći da „ukrajinski predsjednik podržava zahtjev krimskih vlasti upućen predsjedniku Ruske Federacije o pružanju sveobuhvatne pomoći u obranu građana Krima”.

                              17.3.2014.

                              14.

                              TOTOONOV, Aleksandr Borisovich (Александр Борисович Тотоонов)

                              Datum rođenja: 3.4.1957.
                              Mjesto rođenja: Ordzhonikidze, Sjeverna Osetija

                              Član Odbora za međunarodne poslove Vijeća federacije Ruske Federacije.
                              Totoonov je 1. ožujka 2014. u Vijeću Federacije javno podržao razmještanje ruskih snaga u Ukrajini.

                              17.3.2014.

                              15.

                              PANTELEEV, Oleg Evgenevich (Олег Евгеньевич Пантелеев)

                              Datum rođenja: 21.7.1952.
                              Mjesto rođenja: Zhitnikovskoe, pokrajina Kurgan

                              Bivši prvi zamjenik predsjednika Odbora za parlamentarna pitanja Vijeća federacije.
                              Panteleev je 1. ožujka 2014. u Vijeću Federacije javno podržao razmještanje ruskih snaga u Ukrajini.
                              Trenutačno prvi zamjenik guvernera oblasti Kurgan i voditelj izaslanstva vlade oblasti Kurgan pri vladi Ruske Federacije.

                              17.3.2014.

                              19.

                              VITKO, Aleksandr Viktorovich (Александр Викторович Витко)

                              Datum rođenja: 13.9.1961.
                              Mjesto rođenja: Vitebsk (Bjeloruski SSR)

                              Zapovjednik crnomorske flote, admiral.
                              Odgovoran za zapovijedanje ruskim snagama koje su okupirale ukrajinski suvereni teritorij.

                              17.3.2014.

                              33.

                              Elena Borisovna MIZULINA (djevojačko DMITRIYEVA) (Елена Борисовна Мизулина (djevojačko Дмитриева)

                              Datum rođenja: 9.12.1954.
                              Mjesto rođenja: Bui, regija Kostroma

                              Bivša zastupnica u državnoj Dumi. Pokretačica i supredlagateljica nedavnih zakonodavnih prijedloga u Rusiji kojima bi se omogućilo regijama u drugim zemljama da se pripoje Rusiji bez prethodnog odobrenja središnjih tijela.
                              Od rujna 2015. članica Vijeća federacije iz regije Omsk.

                              21.3.2014.

                              36.

                              Oleg Genrikhovich SAVELYEV (Олег Генрихович Савельев)

                              Datum rođenja: 27.10.1965.
                              Mjesto rođenja: Lenjingrad

                              Bivši ministar za krimske poslove. Odgovoran za integraciju pripojene Autonomne Republike Krima u Rusku Federaciju.
                              Trenutačno zamjenik šefa kabineta u ruskoj vladi, odgovoran za organizaciju rada Vladinog povjerenstva za socioekonomski razvoj takozvane „Republike Krima”.

                              29.4.2014.

                              45.

                              Andriy Yevgenovych PURGIN (Андрiй Eвгенович Пургiн),
                              Andrei Evgenevich PURGIN (Андрей Евгеньевич Пургин)

                              Datum rođenja: 26.1.1972.
                              Mjesto rođenja: Donjeck

                              Aktivni sudionik i organizator separatističkih djelovanja, koordinator djelovanja „ruskih turista” u Donjecku. Suosnivač „Građanske inicijative Donbasa za Euroazijsku uniju”. Do 4. rujna 2015.„predsjednik”„Narodnog vijeća Narodne Republike Donjecka”.

                              29.4.2014.

                              46.

                              Denys Volodymyrovych PUSHYLIN (Денис Володимирович Пушилiн),
                              Denis Vladimirovich PUSHILIN (Денис Владимирович Пушилин)

                              Datum rođenja: 9.5.1981. ili 9.5.1982.
                              Mjesto rođenja: Makiivka (Donečka oblast)

                              Jedan od vođa „Narodne Republike Donjecka”. Sudjelovao u zauzimanju i okupaciji regionalne uprave. Aktivni glasnogovornik separatista. Do 4. rujna 2015. takozvani zamjenik predsjednika „Narodnog vijeća” takozvane „Narodne Republike Donjecka”. Od 4. rujna 2015.„predsjednik”„Narodnog vijeća Narodne Republike Donjecka”.

                              29.4.2014.

                              47.

                              TSYPLAKOV Sergey Gennadevich (Цыплаков Сергей Геннадьевич)

                              Datum rođenja: 1.5.1983.
                              Mjesto rođenja: Khartsyzsk (Donečka oblast)

                              Jedan od vođa ideološki radikalne organizacije pod nazivom „Narodne paravojne snage Donbasa”. Aktivni sudionik u zauzimanju više državnih zgrada u regiji Donjeck.

                              29.4.2014.

                              48.

                              Igor Vsevolodovich GIRKIN (Игорь Всеволодович Гиркин) (također poznat kao Igor STRELKOV Ihor STRIELKOV)

                              Datum rođenja: 17.12.1970.
                              Mjesto rođenja: Moskva

                              Identificiran kao član osoblja Glavne obavještajne uprave glavnog stožera oružanih snaga Ruske Federacije (GRU). Sudjelovao je u incidentima u Sloviansku. Vođa javnog pokreta „Novorossiya”. Bivši „ministar obrane” takozvane „Narodne Republike Donjeck”.

                              29.4.2014.

                              53.

                              Oleg Grigorievich KOZYURA (Олег Григорьевич Козюра)

                              Datum rođenja: 19.12.1962.
                              Mjesto rođenja: Zaporozhye

                              Bivši načelnik Ureda savezne službe Sevastopolja za migraciju. Odgovoran za sustavno i žurno izdavanje ruskih putovnica stanovnicima Sevastopolja.
                              Trenutačno pomoćnik zamjenika Gradskog vijeća Sevastopolja Mikhaila Chaluya.

                              12.5.2014.

                              54.

                              Viacheslav PONOMARIOV, Vyacheslav Volodymyrovich PONOMARYOV (В'ячеслав Володимирович Пономарьов), Viacheslav Vladimirovich PONOMAREV (Вячеслав Владимирович Пономарëв)

                              Datum rođenja: 2.5.1965.
                              Mjesto rođenja: Sloviansk (Donečka oblast)

                              Bivši samoproglašeni „narodni gradonačelnik” Slavianska (do 10. lipnja 2014.). Ponomariov je pozvao Vladimira Putina da pošalje ruske snage da zaštite grad te je kasnije od njega zatražio isporuku oružja. Ponomariovi ljudi uključeni su u otmice (uhvatili su ukrajinsku izvjestiteljicu Irmu Krat i Simona Ostrovskog, izvjestitelja za Vice News, oboje su kasnije pušteni, zadržali su vojne promatrače angažirane na temelju Bečkog dokumenta OESS-a). I dalje aktivno podupire separatistička djelovanja i politike.

                              12.5.2014.

                              57.

                              Oleg TSARIOV, Oleh Anatoliyovych TSAROV (Олег Анатолтович Царьов), Oleg Anatolevich TSAREV (Олег Анатольевич Цаpëв)

                              Datum rođenja: 2.6.1970.
                              Mjesto rođenja: Dnjepropetrovsk

                              U svojstvu bivšeg zastupnika ukrajinskog parlamenta (Rade) javno je pozivao na stvaranje takozvane „Savezne Republike Nove Rusije”, koja bi se sastojala od jugoistočnih regija Ukrajine. I dalje aktivno podupire separatistička djelovanja ili politike. Bivši „predsjednik” takozvanog „Parlamenta Unije Narodnih Republika” („Parlamenta Nove Rusije”).

                              12.5.2014.

                              62.

                              Aleksandr Yurevich BORODAI (Александр Юрьевич Бородай)

                              Datum rođenja: 25.7.1972.
                              Mjesto rođenja: Moskva

                              Bivši takozvani „predsjednik vlade Narodne Republike Donjecka”, kao takav odgovoran za separatistička „vladina” djelovanja takozvane „vlade Narodne Republike Donjecka” (npr. 8. srpnja 2014. izjavio je „naša vojska provodi posebnu operaciju protiv ukrajinskih ‚fašista’”), potpisnik Memoranduma o razumijevanju o „novoruskoj uniji”. I dalje aktivno podupire separatistička djelovanja ili politike, predvodi „Uniju dragovoljaca Donbasa”.

                              12.7.2014.

                              64.

                              Alexandr Aleksandrovich KALYUSSKY, (Александр Александрович Калюсский)

                              Datum rođenja: 9.10.1975.

                              Bivši takozvani „de facto zamjenik predsjednika vlade za socijalna pitanja Narodne Republike Donjecka”. Odgovoran za separatistička „vladina” djelovanja takozvane „vlade Narodne Republike Donjecka”.

                              12.7.2014.

                              65.

                              Alexander KHRYAKOV, Aleksandr Vitalievich KHRYAKOV (Александр Витальевич Хряков), Oleksandr Vitaliyovych KHRYAKOV (Олександр ВiTалiйович Хряков)

                              Datum rođenja: 6.11.1958.
                              Mjesto rođenja: Donjeck

                              Bivši takozvani „ministar za informiranje i masovne komunikacije Narodne Republike Donjecka”. Član takozvanog „Narodnog vijeća”„Narodne Republike Donjecka”. Odgovoran za proseparatistička propagandna djelovanja takozvane „vlade Narodne Republike Donjecka”.

                              12.7.2014.

                              71.

                              Nikolay KOZITSYN (Николай Козицын)

                              Datum rođenja: 20.6.1956. ili 6.10.1956.
                              Mjesto rođenja: Djerzjinsk, regija Donjeck

                              Zapovjednik kozačkih snaga.
                              Odgovoran za zapovijedanje separatistima u istočnoj Ukrajini u borbi protiv snaga vlade Ukrajine.

                              12.7.2014.

                              81.

                              Alexander Nikolayevich TKACHYOV (Александр Николаевич Ткачëв)

                              Datum rođenja: 23.12.1960.
                              Mjesto rođenja: Vyselki, regija Krasnodar

                              Bivši guverner Krasnodarskog kraja.
                              Vršitelj dužnosti čelnika Autonomne Republike Krima dodijelio mu je odlikovanje „za oslobođenje Krima” za potporu koju je dao nezakonitom pripojenju Krima. Tom je prigodom vršitelj dužnosti čelnika Autonomne Republike Krima izjavio da je Tkachyov bio jedan od prvih koji su izrazili potporu novom „vodstvu” Krima.
                              Trenutačno ministar poljoprivrede Ruske Federacije (od 22. travnja 2015.).

                              25.7.2014.

                              83.

                              Ekaterina Iurievna GUBAREVA (Екатерина Юрьевна Губарева),
                              Katerina Yuriyovna GUBARIEVA (Катерина Юрiйовнa Губарева)

                              Datum rođenja: 5.7.1983. ili 10.3.1983.
                              Mjesto rođenja: Kakhovka (oblast Kherson)

                              U svojstvu bivše takozvane „ministrice vanjskih poslova” bila je odgovorna za obranu takozvane „Narodne Republike Donjecka” te na taj način podrivanje teritorijalne cjelovitosti, suvereniteta i neovisnosti Ukrajine. Usto se njezin bankovni račun upotrebljava za financiranje nezakonitih separatističkih skupina. Tako je preuzimanjem i obavljanjem te dužnosti podržala djelovanja i politike kojima se podrivaju teritorijalna cjelovitost, suverenitet i neovisnost Ukrajine. I dalje aktivno podupire separatistička djelovanja i politike.
                              Članica „Narodnog vijeća” takozvane „Narodne Republike Donjecka”.

                              25.7.2014.

                              98.

                              Miroslav Vladimirovich RUDENKO (Мирослав Владимирович Руденко)

                              Datum rođenja: 21.1.1983.
                              Mjesto rođenja: Debalcevo

                              Povezan s „Narodnim paravojnim snagama Donbasa”. Izjavio je između ostalog da će one svoju borbe nastaviti u ostatku zemlje. Time je Rudenko podupirao djelovanja i politike kojima se podriva teritorijalna cjelovitost, suverenitet i neovisnost Ukrajine. Takozvani „narodni zastupnik” (član) u takozvanom „Narodnom vijeću Narodne Republike Donjecka”.

                              12.9.2014.

                              99.

                              Gennadiy Nikolaiovych TSYPKALOV,
                              Gennadii Nikolaevich TSYPKALOV (Геннадий Николаевич Цыпкалов)

                              Datum rođenja: 21.6.1973.
                              Mjesto rođenja: Rostovska oblast (Rusija)

                              Zamijenio je Marata Bashirova kao takozvani „predsjednik vlade” takozvane „Narodne Republike Luganska”. Prethodno je djelovao u paravojnim snagama „Vojske jugoistoka”. Time je Tsypkalov podupirao djelovanja i politike kojima se podriva teritorijalna cjelovitost, suverenitet i neovisnost Ukrajine.

                              12.9.2014.

                              100.

                              Andrey Yurevich PINCHUK (Андрей Юрьевич Пинчук)

                              Mogući datum rođenja: 27.12.1977.

                              Bivši „državni ministar sigurnosti” takozvane „Narodne Republike Donjecka”. Povezan s Vladimirom Antyufeyevom, koji je odgovoran za separatističke „vladine” aktivnosti takozvane „vlade Narodne Republike Donjecka”. Time je podupirao djelovanja i politike kojima se podriva teritorijalna cjelovitost, suverenitet i neovisnost Ukrajine. I dalje aktivno podupire separatistička djelovanja ili politike. „Izvršni direktor”„Unije dragovoljaca Donbasa”.

                              12.9.2014.

                              102.

                              Andrei Nikolaevich RODKIN (Андрей Николаевич Родкин)

                              Datum rođenja: 23.9.1976.
                              Mjesto rođenja: Moskva

                              Moskovski predstavnik takozvane „Narodne Republike Donjecka”. U svojim izjavama između ostalog govorio je o spremnosti paravojnih snaga za vođenje gerilskog rata i njihovu osvajanju oružanih sustava ukrajinskih oružanih snaga. Time je podupirao djelovanja i politike kojima se podriva teritorijalna cjelovitost, suverenitet i neovisnost Ukrajine.
                              Jedan od vođa „Unije dragovoljaca Donbasa”.

                              12.9.2014.

                              105.

                              Mikhail Sergeyevich SHEREMET (Михаил Сергеевич Шеремет)

                              Datum rođenja: 23.5.1971.
                              Mjesto rođenja: Džankoj

                              Takozvani „prvi potpredsjednik vlade” Krima. Sheremet je odigrao ključnu ulogu u organizaciji i provedbi referenduma 16. ožujka na Krimu o ujedinjenju s Rusijom. U doba referenduma Sheremet je navodno zapovijedao promoskovskim „samoobrambenim snagama” na Krimu. Time je podupirao djelovanja i politike kojima se podriva teritorijalna cjelovitost, suverenitet i neovisnost Ukrajine.

                              12.9.2014.

                              116.

                              Svetlana Sergeevna ZHUROVA (Светлана Сергеевна Журова)

                              Datum rođenja: 7.1.1972.
                              Mjesto rođenja: Pavlov na Nevi

                              Prva zamjenica predsjednika Odbora za vanjske poslove, državna Duma. Dana 20. ožujka 2014. glasovala je za Nacrt federalnog ustavnog zakona „o primanju Republike Krima u Rusku Federaciju i o stvaranju novih federalnih entiteta u okviru Ruske Federacije – Republike Krima i Federalnog grada Sevastopolja”.

                              12.9.2014.

                              120.

                              Serhiy KOZYAKOV (također poznat kao Sergey Kozyakov) (Сергей Козьяков)

                              Datum rođenja: 29.9.1982.

                              U svojoj bivšoj ulozi „predsjednika Središnjeg izbornog povjerenstva Luganska” bio je odgovoran za organiziranje takozvanih „izbora”2. studenoga 2014. u takozvanoj „Narodnoj Republici Lugansku”. Tim „izborima” krši se ukrajinsko pravo te su stoga nezakoniti. U listopadu 2015. imenovan je za „ministra pravosuđa” takozvane „Narodne Republike Luganska”.
                              Preuzimanjem te uloge i djelovanjem u njoj te organiziranjem nezakonitih „izbora” aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                              29.11.2014.

                              121.

                              Oleg Konstantinovich AKIMOV (također poznat kao Oleh AKIMOV) (Олег Константинович Акимов)

                              Datum rođenja: 15.9.1981.
                              Mjesto rođenja: Lugansk

                              Zamjenik „Gospodarske unije Luganska” u „Nacionalnom vijeću”„Narodne Republike Luganska”. Bio je kandidat na takozvanim „izborima”2. studenoga 2014. za položaj „predsjednika” takozvane „Narodne Republike Luganska”. Tim „izborima” krši se ukrajinsko pravo te su stoga nezakoniti. Od 2014. „predsjednik” je takozvanog „Saveza sindikata”„Narodne Republike Luganska”.
                              Preuzimanjem te uloge i djelovanjem u njoj te službenim sudjelovanjem kao kandidat na nezakonitim „izborima” aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                              29.11.2014.

                              126.

                              Dmitry Aleksandrovich SEMYONOV,
                              Dmitrii Aleksandrovich SEMENOV (Дмитрий Александрович Семенов)

                              Datum rođenja: 3.2.1963.
                              Mjesto rođenja: Moskva

                              Bivši „potpredsjednik vlade za financije” takozvane „Narodne Republike Luganska”.
                              Preuzimanjem te uloge i djelovanjem u njoj aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                              29.11.2014.

                              127.

                              Oleg BUGROV (Олег Бугров)

                              Datum rođenja: 29.8.1969.

                              Bivši „ministar obrane” takozvane „Narodne Republike Luganska”.
                              Preuzimanjem te uloge i djelovanjem u njoj aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                              29.11.2014.

                              134.

                              Alexey Yurevich MILCHAKOV također poznat kao Fritz, Srbin (Алексей Юрьевич МИЛЬЧАКОВ)

                              Datum rođenja: 30.4. 1991. ili 30.1.1991.
                              Mjesto rođenja: Sankt Peterburg

                              Zapovjednik postrojbe „Rusich”, oružane separatističke skupine koja je sudjelovala u sukobima u istočnoj Ukrajini.
                              U toj ulozi aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                              16.2.2015.

                              135.

                              Arseny Sergeevich PAVLOV (također poznat kao Motorola)
                              (ApcéHий Сергеевич ПÁВЛОВ) (također poznat kao Моторoла)

                              Datum rođenja: 2.2.1983.
                              Mjesto rođenja: Ukhta, Komi

                              Zapovjednik „bataljuna Sparta”, oružane separatističke skupine koja je sudjelovala u sukobima u istočnoj Ukrajini.
                              U toj ulozi aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                              16.2.2015.

                              137.

                              Eduard Aleksandrovich BASURIN (Эдуард Александрович Басурин)

                              Datum rođenja: 27.6.1966. ili 21.6.1966.
                              Mjesto rođenja: Donjeck

                              Takozvani „zamjenik zapovjednika” u Ministarstvu obrane takozvane „Narodne Republike Donjecka”.
                              Preuzimanjem te uloge i djelovanjem u njoj aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                              16.2.2015.

                              138.

                              Alexandr Vasilievich SHUBIN (Александр Васильевич ШУБИН)

                              Datum rođenja: 20.5.1972. ili 30.5.1972.
                              Mjesto rođenja: Lugansk

                              Bivši takozvani „ministar pravosuđa” nezakonite takozvane „Narodne Republike Luganska”. Predsjednik „Središnjeg izbornog povjerenstva” takozvane „Narodne Republike Luganska” od listopada 2015.
                              Preuzimanjem te uloge i djelovanjem u njoj aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira ta zemlja.

                              16.2.2015.

                              140.

                              Sergey Yurevich IGNATOV (Сергей Юрьевич ИГНАТОВ) također poznat kao KUZOVLEV

                              Takozvani glavni zapovjednik narodnih paravojnih snaga takozvane „Narodne Republike Luganska”.
                              Preuzimanjem te uloge i djelovanjem u njoj aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira ta zemlja.

                              16.2.2015.

                              141.

                              Ekaterina FILIPPOVA (Екатерина Владимировна ФИЛИППОВА)

                              Datum rođenja: 20.11.1988.
                              Mjesto rođenja: Krasnoarmëisk

                              Bivša takozvana „ministrica pravosuđa” takozvane „Narodne Republike Donjecka”.
                              Preuzimanjem te uloge i djelovanjem u njoj aktivno je podupirala djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                              16.2.2015.

                              143.

                              Evgeny Vladimirovich MANUILOV (Евгений Владимирович Мануйлов)

                              Datum rođenja: 5.1.1967.

                              Takozvani „ministar prihoda i poreza” takozvane „Narodne Republike Luganska”.
                              Preuzimanjem te uloge i djelovanjem u njoj aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                              16.2.2015.

                              145.

                              Olga BESEDINA (Ольга Игорева БЕСЕДИНА)

                              Datum rođenja: 10.12.1976.

                              Bivša takozvana „ministrica gospodarskog razvoja i trgovine” takozvane „Narodne Republike Luganska”.
                              Preuzimanjem te uloge i djelovanjem u njoj aktivno je podupirala djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                              16.2.2015.

                              148.

                              Arkady Viktorovich BAKHIN (Аркадий Викторович Бахин)

                              Datum rođenja: 8.5.1956.
                              Mjesto rođenja: Kaunas, Litva

                              Bivši prvi zamjenik ministra obrane (do 17. studenoga 2015.) te je u toj ulozi sudjelovao u pružanju potpore razmještanju ruskih postrojbi u Ukrajini.
                              Prema postojećoj strukturi ruskog Ministarstva obrane u toj ulozi sudjeluje u oblikovanju i provedbi politike ruske vlade. Tom politikom ugrožava se teritorijalna cjelovitost, suverenitet i neovisnost Ukrajine.

                              16.2.2015.

                              149.

                              Andrei Valeryevich KARTAPOLOV (Андрей Валерьевич Картaпoлoв)

                              Datum rođenja: 9.11.1963.
                              Mjesto rođenja: NJDR (DDR)

                              Zapovjednik zapadnog vojnog okruga od 10. studenoga 2015. Bivši ravnatelj Glavnog odjela za operacije i zamjenik načelnika Glavnog stožera Oružanih snaga Ruske Federacije. Aktivno sudjeluje u oblikovanju i provedbi vojne kampanje ruskih snaga u Ukrajini.
                              Prema utvrđenim aktivnostima glavnog stožera provođenjem operativne kontrole nad oružanim snagama aktivno sudjeluje u oblikovanju i provedbi politike ruske vlade kojom se ugrožava teritorijalna cjelovitost, suverenitet i neovisnost Ukrajine.

                              16.2.2015.

                        POPIS SUBJEKATA

                              Ime

                              Obrazloženje

                              Datum uvrštenja

                              1.

                              Državno unitarno poduzeće Republike Krima „Chernomorneftegaz” (ranije poznato kao PJSC Chernomorneftegaz)

                              „Parlament Krima” donio je 17. ožujka 2014. rezoluciju o zapljeni imovine poduzeća Chernomorneftegaz u ime „Republike Krima”. Krimske „vlasti” na taj su način poduzeće efektivno konfiscirale. Ponovno je registrirano 29. studenoga 2014. kao državno unitarno poduzeće Republike Krima „Chernomorneftegaz” (ГОСУДАРСТВЕННОЕ УНИТАРНОЕ ПРЕДПРИЯТИЕ РЕСПУБЛИКИ КРЫМ „ЧЕРНОМОРНЕФТЕГАЗ”). Osnivač Ministarstvo goriva i energetike Republike Krima (МИНИСТЕРСТВО ТОПЛИВА И ЭНЕРГЕТИКИ РЕСПУБЛИКИ КРЫМ).

                              12.5.2014.

                              2.

                              Društvo s ograničenom odgovornošću „Port Feodosia” (ranije poznato kao Feodosia)

                              „Parlament Krima” donio je 17. ožujka 2014. rezoluciju o zapljeni imovine poduzeća Feodosia u ime „Republike Krima”. Krimske „vlasti” na taj su način poduzeće efektivno konfiscirale. Ponovno je registrirano kao društvo s ograničenom odgovornošću „Port Feodosia” (ОБЩЕСТВО С ОГРАНИЧЕННОЙ ОТВЕТСТВЕННОСТЬЮ „ПОРТ ФЕОДОСИЯ”) 9. veljače 2015. Osnivač Yuri Garyevich Rovinskiy (Юрий Гарьевич Ровинский).

                              12.5.2014.

                              10.

                              Takozvane „Narodne paravojne snage Donbasa”„Нарoдное oпoлчéние Дoнбáсса”

                              Nezakonita naoružana separatistička skupina odgovorna za borbu protiv ukrajinskih vladinih snaga u istočnoj Ukrajini i tako ugrožava stabilnost ili sigurnost Ukrajine.
                              Među ostalim, militantna skupina preuzela je kontrolu nad nekoliko vladinih zgrada u istočnoj Ukrajini početkom travnja 2014. i tako podriva teritorijalnu cjelovitost, suverenitet i neovisnost Ukrajine.
                              Njezin bivši vođa g. Pavel Gubarev odgovoran je zato što je zajedno s proruskim snagama zauzeo zgradu regionalnih vlasti u Donjetsku i sebe proglasio „narodnim guvernerom”.

                              25.7.2014.

                              13.

                              Državno unitarno poduzeće Grada Sevastopolja „Sevastopol seaport” (ranije poznato kao državno poduzeće „Sevastopol commercial seaport” Государственное предприятие „Севастопольский морской торговый порт” Gosudarstvenoye predpriyatiye Sevastopolski morskoy torgovy port)

                              Vlasništvo nad subjektom preneseno je protivno ukrajinskom pravu. „Parlament Krima” donio je 17. ožujka 2014. rezoluciju br. 1757-6/14 „O nacionalizaciji nekih trgovačkih društava koja pripadaju ukrajinskim ministarstvima infrastrukture ili poljoprivrede” u kojoj je proglasio prisvajanje imovine koja pripada državnom poduzeću „Sevastopol commercial seaport” u ime „Republike Krima”. Krimske „vlasti” na taj su način poduzeće efektivno konfiscirale. Po pitanju obujma trgovine to je najveća komercijalna morska luka na Krimu. Ponovno je registrirano 6. lipnja 2014. kao državno unitarno poduzeće Grada Sevastopolja „Sevastopol seaport” (ГОСУДАРСТВЕННОЕ УНИТАРНОЕ ПРЕДПРИЯТИЕ ГОРОДА СЕВАСТОПОЛЯ „СЕВАСТОПОЛЬСКИЙ МОРСКОЙ ПОРТ”). Osnivač Vlada Sevastopolja (Правительство Севастополя).

                              25.7.2014.

                              14.

                              Društvo s ograničenom odgovornošću „Kerch seaport” / „Kamysh-Burun” (ranije poznato kao državno poduzeće „Kerch commercial sea port” Государственное предприятие „Керченский морской торговый порт” Gosudarstvenoye predpriyatiye Kerchenski morskoy torgovy port)

                              Vlasništvo nad subjektom preneseno je protivno ukrajinskom pravu. „Parlament Krima” donio je 17. ožujka 2014. rezoluciju br. 1757-6/14 „O nacionalizaciji nekih trgovačkih društava koja pripadaju ukrajinskim ministarstvima infrastrukture ili poljoprivrede”, a 26. ožujka 2014. rezoluciju br. 1865-6/14 „O poduzeću u državnom vlasništvu ‚Crimean Sea Ports’” („О Государственном предприятии ‚Крьмские морские порть’”) u kojima je proglasio prisvajanje imovine koja pripada državnom poduzeću „Kerch Commercial Sea Port” u ime „Republike Krima”. Krimske „vlasti” na taj su način poduzeće efektivno konfiscirale. Po pitanju obujma trgovine to je druga najveća komercijalna morska luka na Krimu. Ponovno je registrirano 9. prosinca 2014. kao društvo s ograničenom odgovornošću „Kerch seaport”„Kamysh-Burun” (ОБЩЕСТВО С ОГРАНИЧЕННОЙ ОТВЕТСТВЕННОСТЬЮ „КЕРЧЕНСКИЙ МОРСКОЙ ПОРТ ‚КАМЫШ-БУРУН’”). Osnivači: Društvo s ograničenom odgovornošću „Vostok-Capital”, registrirano u Donjecku, Ukrajina (ОБЩЕСТВО С ОГРАНИЧЕННОЙ ОТВЕТСТВЕННОСТЬЮ „ВОСТОК КЭПИТАЛ”); društvo s ograničenom odgovornošću „Vostok”, registrirano u Donjecku, Ukrajina (ОБЩЕСТВО С ОГРАНИЧЕННОЙ ОТВЕТСТВЕННОСТЬЮ „ВОСТОК”); društvo s ograničenom odgovornošću „Altcom Invest-Stroi”, registrirano u Donjecku, Ukrajina (ОБЩЕСТВО С ОГРАНИЧЕННОЙ ОТВЕТСТВЕННОСТЬЮ „АЛЬТКОМ ИНВЕСТ-СТРОЙ”) i društvo s ograničenom odgovornošću „Altcom-Beton”, registrirano u Borispolu, Ukrajina (ОБЩЕСТВО С ОГРАНИЧЕННОЙ ОТВЕТСТВЕННОСТЬЮ „АЛЬТКОМ-БЕТОН”).

                              25.7.2014.

                              15.

                              Državno unitarno poduzeće Republike Krima „Universal-Avia” (ranije poznato kao državno poduzeće Universal-Avia Государственное предприятие „Универсал-Авиа” Gosudarstvenoye predpriyatiye „Universal-Avia”)

                              Vlasništvo nad subjektom preneseno je protivno ukrajinskom pravu. „Predsjedništvo parlamenta Krima” donijelo je 24. ožujka 2014. odluku br. 1794-6/14 „O poduzeću u državnom vlasništvu ‚Gosudarstvenoye predpriyatiye Universal-Avia’ (‚О Государственном предприятии Универсал-Авиа’)” u kojoj je proglasilo prisvajanje imovine koja pripada državnom poduzeću „Universal-Avia” u ime „Republike Krima”. Krimske „vlasti” na taj su način poduzeće efektivno konfiscirale. Ponovno je registrirano 15. siječnja 2015. kao državno unitarno poduzeće Republike Krima „Universal-Avia” (ГОСУДАРСТВЕННОЕ УНИТАРНОЕ ПРЕДПРИЯТИЕ РЕСПУБЛИКИ КРЫМ „УНИВЕРСАЛ-АВИА”). Osnivač: Ministarstvo prometa Republike Krima (МИНИСТЕРСТВО ТРАНСПОРТА РЕСПУБЛИКИ КРЫМ).

                              25.7.2014.

                              16.

                              Federalno državno proračunsko poduzeće „Sanatorij Nizhnyaya Oreanda” u okviru administracije predsjednika Ruske Federacije (ranije poznato kao sanatorij „Nizhnyaya Oreanda” Санаторий „Нижняя Ореанда”)

                              Vlasništvo nad subjektom preneseno je protivno ukrajinskom pravu. „Predsjedništvo parlamenta Krima” donijelo je 21. ožujka 2014. odluku br. 1767-6/14 „O pitanjima stvaranja Udruge sanatorija i odmarališta” u kojoj je proglasilo prisvajanje imovine koja pripada sanatoriju „Nizhnyaya Oreanda” u ime „Republike Krima”. Krimske „vlasti” na taj su način poduzeće efektivno konfiscirale. Ponovno je registrirano 9. listopada 2014. kao federalno državno proračunsko poduzeće „Sanatorij Nizhnyaya Oreanda” u okviru administracije predsjednika Ruske Federacije (ФЕДЕРАЛЬНОЕ ГОСУДАРСТВЕННОЕ БЮДЖЕТНОЕ УЧРЕЖДЕНИЕ „САНАТОРИЙ ‚НИЖНЯЯ ОРЕАНДА’УПРАВЛЕНИЯ ДЕЛАМИ ПРЕЗИДЕНТА РОССИЙСКОЙ ФЕДЕРАЦИИ”). Osnivač: administracija predsjednika Ruske Federacije (УПРАВЛЕНИЯ ДЕЛАМИ ПРЕЗИДЕНТА РОССИЙСКОЙ ФЕДЕРАЦИИ).

                              25.7.2014.

                              18.

                              Federalno državno proračunsko poduzeće „Proizvodno-poljoprivredna unija ‚Massandra’” u okviru administracije predsjednika Ruske Federacije (ranije poznato kao državni koncern „Nacionalna udruga proizvođača ‚Massandra’” Национальное производственно-аграрное объединение „Массандра” Nacionalnoye proizvodstvenno agrarnoye obyedinenye „Massandra”)

                              Vlasništvo nad subjektom preneseno je protivno ukrajinskom pravu. „Predsjedništvo parlamenta Krima” donijelo je 9. travnja 2014. odluku br. 1991-6/14 „O izmjenama rezolucije Državnog vijeća Republike Krima” od 26. ožujka 2014. br. 1836-6/14 „O nacionalizaciji vlasništva poduzeća, institucija i organizacija poljoprivredno-industrijskih kompleksa smještenih na području Republike Krima” u kojoj je proglasilo prisvajanje imovine koja pripada državnom koncernu „Nacionalnoj udruzi proizvođača ‚Massandra’” u ime „Republike Krima”. Krimske „vlasti” na taj su način poduzeće efektivno konfiscirale. Ponovno je registrirano 1. kolovoza 2014. kao federalno državno proračunsko poduzeće „Proizvodno-poljoprivredna unija ‚Massandra’” u okviru administracije predsjednika Ruske Federacije (ФЕДЕРАЛЬНОЕ ГОСУДАРСТВЕННОЕ УНИТАРНОЕ ПРЕДПРИЯТИЕ „ПРОИЗВОДСТВЕННО-АГРАРНОЕ ОБЪЕДИНЕНИЕ ‚МАССАНДРА’УПРАВЛЕНИЯ ДЕЛАМИ ПРЕЗИДЕНТА РОССИЙСКОЙ ФЕДЕРАЦИИ”). Osnivač: administracija predsjednika Ruske Federacije (УПРАВЛЕНИЯ ДЕЛАМИ ПРЕЗИДЕНТА РОССИЙСКОЙ ФЕДЕРАЦИИ).

                              25.7.2014.

                              19.

                              Državno unitarno poduzeće Republike Krima „Nacionalni institut za vino ‚Magarach’” (ranije poznato kao „državno poduzeće Magarach nacionalnog instituta za vino” Государственное предприятие Агрофирма „Магарач” Национального института винограда и вина „Магарач” Gosudarstvenoye predpriyatiye „Agrofirma Magarach” nacionalnogo instituta vinograda i vina „Magarach”)

                              Vlasništvo nad subjektom preneseno je protivno ukrajinskom pravu. „Predsjedništvo parlamenta Krima” donijelo je 9. travnja 2014. odluku br. 1991-6/14 „O izmjenama rezolucije Državnog vijeća Republike Krima” od 26. ožujka 2014. br. 1836-6/14 „O nacionalizaciji vlasništva poduzeća, institucija i organizacija poljoprivredno-industrijskih kompleksa smještenih na području Republike Krima” u kojoj je proglasilo prisvajanje imovine koja pripada državnom poduzeću „Gosudarstvenoye predpriyatiye ‚Agrofirma Magarach’ nacionalnogo instituta vinograda i vina ‚Magarach’” u ime „Republike Krima”. Krimske „vlasti” na taj su način poduzeće efektivno konfiscirale. Ponovno je registrirano 15. siječnja 2015. kao državno unitarno poduzeće Republike Krima „Nacionalni institut za vino ‚Magarach’” (ГОСУДАРСТВЕННОЕ БЮДЖЕТНОЕ УЧРЕЖДЕНИЕ РЕСПУБЛИКИ КРЫМ „НАЦИОНАЛЬНЫЙ НАУЧНО-ИССЛЕДОВАТЕЛЬСКИЙ ИНСТИТУТ ВИНОГРАДА И ВИНА ‚МАГАРАЧ’”). Osnivač: Ministarstvo poljoprivrede Republike Krima (МИНИСТЕРСТВО СЕЛЬСКОГО ХОЗЯЙСТВА РЕСПУБЛИКИ КРЫМ).

                              25.7.2014.

                              20.

                              Državno unitarno poduzeće Republike Krima „Tvornica pjenušca ‚Novy Svet’” (ranije poznato kao državno poduzeće „Tvornica pjenušca Novy Svet” Государственное предприятиеЗавод шампанских вин „Новый свет” Gosudarstvenoye predpriyatiye „Zavod shampanskykh vin Novy Svet”)

                              Vlasništvo nad subjektom preneseno je protivno ukrajinskom pravu. „Predsjedništvo parlamenta Krima” donijelo je 9. travnja 2014. odluku br. 1991-6/14 „O izmjenama rezolucije Državnog vijeća Republike Krima” od 26. ožujka 2014. br. 1836-6/14 „O nacionalizaciji vlasništva poduzeća, institucija i organizacija poljoprivredno-industrijskih kompleksa smještenih na području Republike Krima” u kojoj je proglasilo prisvajanje imovine koja pripada državnom poduzeću „Zavod shampanskykh vin ‚Novy Svet’” u ime „Republike Krima”. Krimske „vlasti” na taj su način poduzeće efektivno konfiscirale. Ponovno je registrirano 4. siječnja 2015. kao državno unitarno poduzeće Republike Krima „Tvornica pjenušca ‚Novy Svet’” (ГОСУДАРСТВЕННОЕ УНИТАРНОЕ ПРЕДПРИЯТИЕ РЕСПУБЛИКИ КРЫМ „ЗАВОД ШАМПАНСКИХ ВИН ‚НОВЫЙ СВЕТ’”). Osnivač: Ministarstvo poljoprivrede Republike Krima (МИНИСТЕРСТВО СЕЛЬСКОГО ХОЗЯЙСТВА РЕСПУБЛИКИ КРЫМ).

                              25.7.2014.

                              23.

                              RUSKA NACIONALNA KOMERCIJALNA BANKA
                              РОССИЙСКИЙ НАЦИОНАЛЬНЫЙ КОММЕРЧЕСКИЙ БАНКБАНК

                              Nakon nezakonitog pripojenja Krima Ruska nacionalna komercijalna banka (RNCB) došla je u potpuno vlasništvo takozvane „Republike Krima”. Postala je dominantan akter na tržištu premda prije pripojenja nije bila prisutna na Krimu. Kupnjom ili preuzimanjem podružnica banaka koje su poslovale na Krimu ali koje su se povlačile, RNCB je materijalno i financijski podupirao aktivnosti ruske vlade u pogledu uključenja Krima u Rusku Federaciju te tako podrivao teritorijalnu cjelovitost Ukrajine.

                              30.7.2014.


title: Provedbena uredba Komisije (EU) 2017/705 оd 19. travnja 2017. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi

text:
               20.4.2017

               HR

               Službeni list Europske unije

               L 104/6

         PROVEDBENA UREDBA KOMISIJE (EU) 2017/705
   оd 19. travnja 2017.
   o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točke (b) i (e),
   budući da:

               (1)

               Uredbom (EEZ) br. 2658/87 uvedena je nomenklatura robe (dalje u tekstu „kombinirana nomenklatura” ili „KN”) koja se navodi u Prilogu I. toj Uredbi.

               (2)

               Važeći tekst oznake KN 1905 90 60 odnosi se na dodana sladila, čime nastaje sumnja u odnosu na opseg te oznake KN i nedovoljna preciznost za razvrstavanje na temelju laboratorijskih analiza. Riječi „s dodanim” trebalo bi izbrisati jer nije moguće utvrditi je li udio šećera u proizvodu prirodan, na temelju čega bi se proizvod morao razvrstati u oznaku KN 1905 90 90, ili bi se, ako je šećer dodan, morao razvrstati u oznaku KN 1905 90 60. Riječ „sladila” previše je nejasna jer obuhvaća sve prirodne i umjetne tvari sa slatkim okusom pri čemu se ne navodi nikakav prag za udio sladila u proizvodu. To bi moglo dovesti do primjene različitih minimalnih pragova ili do neobjektivnosti pri dokazivanju prisutnosti sladila u proizvodu.

               (3)

               Provedena je analiza statističkih podataka u odnosu na važeće oznake KN 1905 90 60 i KN 1905 90 90 radi procjene iznosa carina naplaćenih za uvoz proizvoda koji sadržavaju manje od 5 % masenog udjela saharoze, invertnog šećera ili izoglukoze na temelju svake od tih oznaka KN. Analizom statističkih podataka pokazalo se da su uzimajući u obzir kriterij „sladila” u znatnom broju slučajeva uvoza proizvodi koji su razvrstani u oznaku KN 1905 90 60 trebali biti razvrstani u oznaku KN 1905 90 90, ili obrnuto. Stoga bi tekst oznake KN 1905 90 60 trebalo izmijeniti kako bi se uveo jasan kriterij za razlikovanje tih dviju skupina proizvoda. Postotak masenog udjela saharoze, invertnog šećera ili izoglukoze objektivniji je kriterij i stoga se jednostavnije primjenjuje za potrebe laboratorijske analize.

               (4)

               Budući da je KN istodobno i statistička nomenklatura, potrebno je istodobno s izmjenom opsega predmetne oznake KN izmijeniti njezinu sedmu i osmu znamenku, čime bi se omogućilo pravilno postupanje sa statističkim podacima nakon promjene.

               (5)

               Uzimajući u obzir da će se, u skladu s člankom 12. Uredbe (EEZ) br. 2658/87, Prilog I. toj Uredbi zamijeniti s učinkom od 1. siječnja 2018., te nove oznake KN trebale bi se primjenjivati tek od 1. siječnja 2018.

               (6)

               Uredbu (EEZ) br. 2658/87 trebalo bi stoga na odgovarajući način izmijeniti.

               (7)

               Mjere predviđene ovom Uredbom u skladu su s mišljenjem Odbora za carinski zakonik,

         DONIJELA JE OVU UREDBU:
   Članak 1.
   Poglavlje 19 drugog dijela kombinirane nomenklature iz Priloga I. Uredbi (EEZ) br. 2658/87 mijenja se kako slijedi:

               (a)

               brišu se redci za oznake KN 1905 90 60 i KN 1905 90 90;

               (b)

               umeću se sljedeći redci:

                           „1905 90 70

                           s masenim udjelom 5 % ili većim saharoze, invertnog šećera ili izoglukoze

                           9 + EA MAX
                           24,2 + AD S/Z (2)

                           —

                           1905 90 80

                           ostalo

                           9 + EA MAX
                           20,7 + AD F/M (2)

                           —

         Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. siječnja 2018.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. travnja 2017.

            Za Komisiju

            Predsjednik

         Jean-Claude JUNCKER

      (1)  SL L 256, 7.9.1987., str. 1.

      (2)  Vidjeti Prilog 1.”


title: Provedbena uredba Komisije (EU) 2017/709 оd 19. travnja 2017. o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole i zahtjevima za uvozna prava podnesenima od 1. do 7. travnja 2017. i o određivanju količina koje je potrebno dodati količini utvrđenoj za podrazdoblje od 1. listopada do 31. prosinca 2017. u okviru carinskih kvota koje su Uredbom (EZ) br. 616/2007 otvorene u sektoru mesa peradi

text:
               20.4.2017

               HR

               Službeni list Europske unije

               L 104/16

         PROVEDBENA UREDBA KOMISIJE (EU) 2017/709
   оd 19. travnja 2017.
   o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole i zahtjevima za uvozna prava podnesenima od 1. do 7. travnja 2017. i o određivanju količina koje je potrebno dodati količini utvrđenoj za podrazdoblje od 1. listopada do 31. prosinca 2017. u okviru carinskih kvota koje su Uredbom (EZ) br. 616/2007 otvorene u sektoru mesa peradi
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188.,
   budući da:

               (1)

               Uredbom Komisije (EZ) br. 616/2007 (2) otvorene su godišnje carinske kvote za uvoz proizvoda iz sektora mesa peradi podrijetlom iz Brazila, Tajlanda i ostalih trećih zemalja.

               (2)

               Količine obuhvaćene zahtjevima za uvozne dozvole podnesenima od 1. do 7. travnja 2017. za podrazdoblje od 1. srpnja do 30. rujna 2017. i za razdoblje od 1. srpnja 2017. do 30. lipnja 2018. za neke kvote premašuju raspoložive količine. Stoga je potrebno odrediti u kojoj se mjeri uvozne dozvole mogu izdavati tako da se odredi koeficijent dodjele koji će se primjenjivati na količine za koje je podnesen zahtjev, izračunan u skladu s člankom 7. stavkom 2. Uredbe Komisije (EZ) br. 1301/2006 (3).

               (3)

               Količine obuhvaćene zahtjevima za uvozna prava podnesenima od 1. do 7. travnja 2017. za podrazdoblje od 1. srpnja do 30. rujna 2017. i za razdoblje od 1. srpnja 2017. do 30. lipnja 2018. za neke kvote premašuju raspoložive količine. Stoga je potrebno odrediti u kojoj se mjeri uvozna prava mogu izdavati tako da se odredi koeficijent dodjele koji će se primjenjivati na količine za koje je podnesen zahtjev, izračunan u skladu s člankom 6. stavkom 3. Uredbe (EZ) br. 1301/2006 u vezi s člankom 7. stavkom 2. Uredbe (EZ) br. 1301/2006.

               (4)

               Količine obuhvaćene zahtjevima za uvozne dozvole podnesenima od 1. do 7. travnja 2017. za podrazdoblje od 1. srpnja do 30. rujna 2017. za neke su kvote manje od raspoloživih količina. Stoga je potrebno odrediti količine za koje nisu podneseni zahtjevi i dodati ih količini utvrđenoj za sljedeće podrazdoblje kvote.

               (5)

               Kako bi se osigurala učinkovitost mjere, ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   1.   Količine obuhvaćene zahtjevima za uvozne dozvole podnesenima u skladu s Uredbom (EZ) br. 616/2007 za podrazdoblje od 1. srpnja do 30. rujna 2017. i za razdoblje od 1. srpnja 2017. do 30. lipnja 2018. množe se s koeficijentom dodjele iz dijela A Priloga ovoj Uredbi.
   2.   Količine za koje nisu podneseni zahtjevi za uvozne dozvole u skladu s Uredbom (EZ) br. 616/2007, koje je potrebno dodati podrazdoblju od 1. listopada do 31. prosinca 2017., navedene su u dijelu A Priloga ovoj Uredbi.
   Članak 2.
   Količine obuhvaćene zahtjevima za uvozna prava podnesenima u skladu s Uredbom (EZ) br. 616/2007 za podrazdoblje od 1. srpnja do 30. rujna 2017. i za razdoblje od 1. srpnja 2017. do 30. lipnja 2018. množe se s koeficijentom dodjele iz dijela B Priloga ovoj Uredbi.
   Članak 3.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. travnja 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  Uredba Komisije (EZ) br. 616/2007 od 4. lipnja 2007. o otvaranju i predviđanju upravljanja carinskim kvotama Zajednice u sektoru mesa peradi podrijetlom iz Brazila, Tajlanda i drugih trećih zemalja (SL L 142, 5.6.2007., str. 3.).

      (3)  Uredba Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (SL L 238, 1.9.2006., str. 13.).

      PRILOG
      DIO A

                  Skupina br.

                  Redni broj

                  Koeficijent dodjele – zahtjevi podneseni za podrazdoblje od 1. srpnja do 30. rujna 2017.
                  (%)

                  Količine za koje nije podnesen zahtjev koje treba dodati količini raspoloživoj za podrazdoblje od 1. listopada do 31. prosinca 2017.
                  (u kg)

                  1

                  09.4211

                  0,272108

                  —

                  2

                  09.4212

                  0,603066

                  —

                  4A

                  09.4214

                  0,294724

                  —

                  09.4251

                  0,328299

                  —

                  09.4252

                  4,176254

                  —

                  6A

                  09.4216

                  0,275122

                  —

                  09.4260

                  0,301841

                  —

                  7

                  09.4217

                  —

                  12 368 400

                  8

                  09.4218

                  —

                  3 478 800

                  Skupina br.

                  Redni broj

                  Koeficijent dodjele – zahtjevi podneseni za razdoblje od 1. srpnja 2017. do 30. lipnja 2018.
                  (%)

                  3

                  09.4213

                  0,761614

                  4B

                  09.4253

                  —

                  6B

                  09.4261

                  —

                  09.4262

                  —

                  09.4263

                  0,031307

                  09.4264

                  —

                  09.4265

                  —

            DIO B

                  Skupina br.

                  Redni broj

                  Koeficijent dodjele – zahtjevi podneseni za podrazdoblje od 1. srpnja do 30. rujna 2017.
                  (%)

                  Količine za koje nije podnesen zahtjev koje treba dodati količini raspoloživoj za podrazdoblje od 1. listopada do 31. prosinca 2017.
                  (u kg)

                  5A

                  09.4215

                  0,495785

                  —

                  09.4254

                  0,516528

                  —

                  09.4255

                  2,409638

                  —

                  09.4256

                  44,529961

                  —

                  Skupina br.

                  Redni broj

                  Koeficijent dodjele – zahtjevi podneseni za razdoblje od 1. srpnja 2017. do 30. lipnja 2018.
                  (%)

                  5B

                  09.4257

                  —

                  09.4258

                  —

                  09.4259

                  —


title: Provedbena uredba Komisije (EU) br. 208/2013 od 11. ožujka 2013. o zahtjevima za sljedivošću klica i sjemena namijenjenog proizvodnji klica  Tekst značajan za EGP

text:
               13/Sv. 065

               HR

               Službeni list Europske unije

               276

         32013R0208

               L 068/16

               SLUŽBENI LIST EUROPSKE UNIJE

               11.03.2013.

      PROVEDBENA UREDBA KOMISIJE (EU) br. 208/2013
   od 11. ožujka 2013.
   o zahtjevima za sljedivošću klica i sjemena namijenjenog proizvodnji klica
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (1), a posebno njezin članak 18. stavak 5.,
   budući da:

               (1)

               Uredbom (EZ) br. 178/2002 utvrđena su opća načela kojima se uređuje područje hrane i hrane za životinje općenito, a posebno sigurnost hrane i hrane za životinje na razini Unije i na nacionalnoj razini. Člankom 18. te Uredbe predviđa se da sljedivost mora biti uspostavljena u svim fazama proizvodnje, prerade i distribucije hrane, hrane za životinje, životinja koje se koriste za proizvodnju hrane, kao i bilo koje druge tvari koja je namijenjena ugradnji ili se može očekivati da će biti ugrađena u hranu ili hranu za životinje.

               (2)

               Tim se člankom također predviđa da subjekti u poslovanju s hranom moraju moći identificirati svaku osobu koja ih je opskrbljivala hranom te imati uspostavljene sustave i postupke za identifikaciju drugih subjekata kojima su isporučivani njihovi proizvodi. Te se informacije moraju dostaviti nadležnom tijelu na njegov zahtjev.

               (3)

               Nakon epidemije E. coli koja stvara shiga toksin (STEC) u Uniji u svibnju 2011., utvrđeno je da je konzumacija klica bila najvjerojatniji uzrok izbijanja infekcija.

               (4)

               Dana 20. listopada 2011. Europska agencija za sigurnost hrane („EFSA”) usvojila je Znanstveno mišljenje o opasnosti koju predstavljaju bakterija Escherichia coli koja stvara toksin shiga (STEC) i druge patogene bakterije u sjemenu i proklijalom sjemenu (2). U tom je mišljenju EFSA zaključila da je zaraza suhog sjemena bakterijskim patogenima najvjerojatniji početni izvor izbijanja infekcija povezanih s klicama. Osim toga, u mišljenju je navedeno da se bakterijski patogeni koji su prisutni na suhom sjemenu mogu, zbog velike vlage i povoljne temperature tijekom klijanja, razmnožiti i ugroziti javno zdravlje.

               (5)

               Sljedivost je učinkovito sredstvo za osiguranje sigurnosti hrane jer omogućava praćenje hrane kroz sve faze proizvodnje, prerade i distribucije pa time i brzu reakciju u slučaju izbijanja bolesti koje se prenose hranom. Posebno, zahvaljujući sljedivosti određene hrane neživotinjskog podrijetla, hrana koja nije sigurna može se povući s tržišta i time zaštititi potrošači.

               (6)

               Kako bi se osigurala sljedivost u skladu s člankom 18. Uredbe (EZ) br. 178/2002, uvijek bi trebali biti dostupni imena i adrese subjekata u poslovanju s hranom koji isporučuju klice ili sjeme namijenjeno proizvodnji klica i subjekata u poslovanju s hranom kojima je isporučeno takvo sjeme ili klice. Ovaj se zahtjev temelji na pristupu „jedan korak nazad” – „jedan korak naprijed”, koji podrazumijeva da subjekti u poslovanju s hranom imaju uspostavljen sustav koji im omogućuje da identificiraju svoje neposredne dobavljače i neposredne kupce, osim ako je riječ o krajnjim potrošačima.

               (7)

               Uvjeti u kojima se proizvode klice mogu predstavljati potencijalno veliku opasnost za javno zdravlje, budući da mogu dovesti do značajnog razmnožavanja patogena koji se prenose hranom. U slučaju izbijanja infekcija koje se prenose hranom i povezane su s potrošnjom klica, brzo ulaženje u trag predmetnim proizvodima od ključne je važnosti za ograničavanje utjecaja takvog izbijanja na javno zdravlje.

               (8)

               Osim toga, trgovina sjemenom namijenjenim proizvodnji klica rasprostranjena je pa je zbog toga sljedivost još potrebnija.

               (9)

               U ovoj bi se Uredbi stoga trebala utvrditi posebna pravila za sljedivost klica i sjemena namijenjenog proizvodnji klica.

               (10)

               Posebno je primjereno utvrditi zahtjev da subjekti u poslovanju s hranom moraju pružiti dodatne informacije o volumenu ili količini takvog sjemena ili klica, datumu otpreme i referentnoj oznaci kojom se identificira serija te detaljan opis sjemena ili klica.

               (11)

               Kako bi smanjilo administrativno opterećenje subjekata u poslovanju s hranom, primjereno je omogućiti fleksibilnost u pogledu oblika u kojem subjekti u poslovanju s hranom vode evidencije i dostavljaju odgovarajuće informacije kao dio zahtjeva za sljedivošću.

               (12)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Predmet
   Ovom se Uredbom utvrđuju pravila o sljedivosti serija:

               i.

               klica;

               ii.

               sjemena namijenjenog proizvodnji klica.

         Ova se Uredba ne primjenjuje na klice obrađene postupkom kojim se uklanjaju mikrobiološke opasnosti i koji je u skladu sa zakonodavstvom Europske unije.
   Članak 2.
   Definicije
   U smislu ove Uredbe primjenjuju se sljedeće definicije:

               (a)

               „klice” znači proizvod dobiven klijanjem sjemenki i njihovog razvoja u vodi ili drugom mediju, ubran prije razvoja pravih listova i predviđen da se jede cijeli, zajedno sa sjemenkom;

               (b)

               „serija” znači količina klica ili sjemena namijenjenog proizvodnji klica, istog taksonomskog naziva, koja se otprema iz istog objekta na isto odredište istog dana. Jedna ili više serija mogu činiti pošiljku. Međutim, sjemenke različitih taksonomskih imena koje su pomiješane u istom pakiranju i za koje je predviđeno da klijaju zajedno te njihove klice također se smatraju jednom serijom.

         U smislu ove Uredbe primjenjuje se i definicija „pošiljke” iz članka 2. Uredbe Komisije (EU) br. 211/2013 (3).
   Članak 3.
   Zahtjevi sljedivosti
   1.   Subjekti u poslovanju s hranom moraju u svim fazama proizvodnje, prerade i distribucije osigurati da se u evidenciju upisuju sljedeći dodatni podaci o serijama sjemena namijenjenog proizvodnji klica odnosno o serijama klica. Subjekti u poslovanju s hranom također osiguravaju da se podaci potrebni za osiguranje usklađenosti s ovim odredbama dostave subjektu u poslovanju s hranom kojemu se isporučuje sjeme ili klice:

               (a)

               točan opis sjemena ili klica, uključujući taksonomski naziv biljke;

               (b)

               volumen ili količina isporučenog sjemena ili klica;

               (c)

               ako je sjeme ili klice otpremio drugi subjekt u poslovanju s hranom, ime i adresa:

                           i.

                           subjekta u poslovanju s hranom koji je otpremio sjeme ili klice;

                           ii.

                           pošiljatelja (vlasnika), ako je različit od subjekta u poslovanju s hranom koji je otpremio sjemene ili klice;

               (d)

               ime i adresa subjekta u poslovanju s hranom kojemu je otpremljeno sjeme ili klice;

               (e)

               ime i adresa primatelja (vlasnika), ako je različit od subjekta u poslovanju s hranom kojemu je otpremljeno sjeme ili klice;

               (f)

               referentni broj kojim se identificira serija, prema potrebi;

               (g)

               datum otpreme.

         2.   Podaci iz stavka 1. mogu se upisivati u evidenciju i slati u bilo kojem primjerenom obliku, pod uvjetom da subjekt u poslovanju s hranom kojemu se isporučuje sjeme ili klice može do njih lako doći.
   3.   Subjekti u poslovanju s hranom moraju svakodnevno dostavljati odgovarajuće podatke iz stavka 1. Evidencije iz stavka 1. svakodnevno se ažuriraju i čuvaju kako bi bile dostupne dovoljno dugo nakon što se može pretpostaviti da su klice potrošene.
   4.   Subjekti u poslovanju s hranom bez nepotrebnog odgađanja dostavljaju podatke iz stavka 1. nadležnom tijelu na njegov zahtjev.
   Članak 4.
   Zahtjevi za sljedivošću za uvezeno sjeme i klice
   1.   Pri uvozu u Uniju, pošiljke sjemena namijenjenog proizvodnji klica i pošiljke klica prati certifikat kako je predviđeno u članku 3. Uredbe (EU) br. 211/2013.
   2.   Subjekt u poslovanju s hranom koji uvozi sjeme ili klice čuva certifikat iz stavka 1. dovoljno dugo nakon što se može pretpostaviti da su klice konzumirane.
   3.   Svi subjekti u poslovanju s hranom koji postupaju s uvezenim sjemenom namijenjenim proizvodnji klica dostavljaju presliku certifikata iz stavka 1. svim subjektima u poslovanju s hranom kojima je isporučeno sjeme sve dok predmetno sjeme ne primi proizvođač klica.
   U slučaju kada se sjeme namijenjeno proizvodnji klica prodaje tako da se pakira u maloprodaji, svi subjekti u poslovanju s hranom koji postupaju s uvezenim sjemenom dostavljaju presliku certifikata iz stavka 1. svim subjektima u poslovanju s hranom kojima je isporučeno sjeme sve dok se predmetno sjeme ne pakira za prodaju na malo.
   Članak 5.
   Stupanje na snagu i primjena
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. srpnja 2013.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. ožujka 2013.

            Za Komisiju

            Predsjednik

         José Manuel BARROSO

      (1)  SL L 31, 1.2.2002., str. 1.

      (2)  EFSA Journal 2011; 9(11):2424.

      (3)  SL L 68, 12.3.2013., str. 26.